Vasa orden

Kuninglik Vasa orden (rootsi keeles Kungliga Vasaorden) on 1772. aastal asutatud Rootsi orden, mida anti tsiviilteenistuse eest. Pärast 1975. aastat seda ei antud, ent alates 1. veebruarist 2023 antakse taas Rootsi kodanikele.

Ajalugu
Ordeni asutas oma kroonimispäeval 29. mail 1772 kuningas Gustav III. See on saanud nime Vasa dünastia järgi ja oli Rootsi ordenitest noorim. Selle eesmärk oli autasustada Rootsi kodanikke, kes olid tegevad põllumajanduses, mäetööstuses, kaubanduses ja mujal, kuid seda anti ka välismaalastele. Alguses oli ordenil kolm klassi (komandör koos suurristiga, komandör ja rüütel). Kuningas Gustav IV Adolf jagas oma statuudiga 26. novembril 1798 komandöriklassi kaheks. 17. aprillil 1890 jagati kaheks ka rüütliklass.Gritzner, Maximilian. Handbuch der Ritter- und Verdienstorden aller Kulturstaaten der Welt innerhalb des XIX. Jahrhunderts. Auf Grund amtlicher und anderer zuverlässiger Quellen zusammengestellt. Leipzig: Verlagsbuchhandlung von J. J. Weber, 1893, lk 479-480. Esimest korda anti ordenit 17. juulil 1772, mil selle sai 43 isikut (neist 14 olid Kuningliku Teaduste Akadeemia liikmed).

Klassid
80px Komandöri suurrist
80px I klassi komandöririst
80px Komandöririst 
80px I klassi rüütlirist
80px Rüütlirist

Kavalere
Eestist pärit kavalerid
Voldemar Kask
Käbi Laretei (1972)
Anton Starkopf (1934)
Arnold Soom (1936)

Tuntud kavalerid
 Krahv Sergei Witte (1897) 
 Birgit Nilsson (1974) 
 ansambel ABBA (2024)

Viited

Kirjandus
Gritzner, Maximilian. Handbuch der Ritter- und Verdienstorden aller Kulturstaaten der Welt innerhalb des XIX. Jahrhunderts. Auf Grund amtlicher und anderer zuverlässiger Quellen zusammengestellt. Leipzig: Verlagsbuchhandlung von J. J. Weber, 1893. Lk 479-482.

Välislingid
Swedish Royal Court: Orders and medals. The Order of Vasa

Kategooria:Rootsi ordenid